תאמר נפאר

תאמר נפאר (בערבית: تامر النفار, תעתיק מדויק: תאמר אלנפאר; נולד ב-6 ביוני 1979) הוא ראפר ערבי-ישראלי המזדהה כפלסטיני, חבר להקת "דם" ביחד עם אחיו סוהיל נאפר ועם מחמוד ג'ררי .

ביוגרפיה

נפאר נולד בלוד למשפחה ערבית-ישראלית. הוא מגדיר את עצמו "פלסטיני עם אזרחות ישראלית". בשנת 1998 החל לכתוב ולבצע מוזיקת ראפ. יחד עם אחיו סוהיל נאפר ועם מחמוד ג'ררי הקימו ב-1999 את להקת "דם". יצירות חברי הלהקה עוסקות בסכסוך הישראלי-פלסטיני. בשנת 2001 פרסמה הלהקה את השיר "מין ארהאבי?" ("מי הטרוריסט") אשר מאשים את ישראל בטרור כנגד הפלסטינים, מצדיק את פעולות הטרור הפלסטיניות באינתיפאדה הראשונה מבקר את הכיבוש הישראלי, ואף משווה את ישראל לגרמניה הנאצית.

בשנת 2003 הופק הסרט התיעודי, בבימויה של ענת הלחמי, "ערוצים של זעם", אשר תיאר את הסכסוך הישראלי-פלסטיני דרך עיניהם של הראפרים סאבלימינל ונפאר.

בשנת 2011 הופיע בסרטה של סוזן יוסף, "חביבי".

נפאר כתב עם אורן מוברמן את התסריט לסרט "ג'נקשן 48" של הבמאי אודי אלוני, והוא מופיע בתפקיד ראשי בו. הוא זכה עם איתמר ציגלר בפרס אופיר על המוזיקה לסרט והיה מועמד לפרס השחקן הטוב ביותר.

נפאר נקלע לעימותים עם שרת התרבות והספורט מירי רגב, בספטמבר 2016 ביצע עם יוסי צברי בטקס פרסי אופיר את השיר "אני לא פוליטי", שבו שולב קטע משיריו של המשורר מחמוד דרוויש. במחאה עזבה השרה רגב את האולם. באוקטובר 2016 דרשה השרה רגב לבטל את הופעתו בפסטיבל הקהילתי בנווה יוסף בחיפה, אך ההופעה התקיימה חרף דרישת השרה.

בנובמבר 2018 ביטלה אגודת הסטודנטים במכללת תל-חי הופעה מתוכננת של נפאר.

באפריל 2019, לקראת הבחירות לכנסת העשרים ואחת, פרסם שיר הקורא לערביי ישראל להצביע בבחירות, בין השאר בנימוק: .

באוגוסט 2019 החליטה עיריית אום אל-פחם לבטל את הופעתו של נפאר בסינמטק העירוני, בנימוק שתכניו "לא מתיישבים עם המקובל מבחינת הדת, מוסרית, חינוכית ותרבותית בעיר". בית המשפט המחוזי בנצרת ביטל את החלטת העירייה לבטל את ההופעה, אך נפאר אמר שלא יופיע, בנימוק שאינו מעוניין "לפגוע בסדר הציבורי ולהפוך אירוע תרבותי לאירוע מפלג שיתקיים תחת חסות המשטרה".

בפברואר 2022 הורתה השרה לשוויון חברתי, מירב כהן, לרשות לקידום מעמד האישה להפסיק לקשר לסרטון של נפאר ששולב בקמפיין בערבית לשוויון בין המינים.

בדצמבר 2022 פעלה המשטרה להפסקת מופע שלו בכפר יאסיף, בטענה שבשיריו יש דברי הסתה.

קישורים חיצוניים

 
 מתן שרון, האזינו: הראפר הפלסטיני תאמר נפאר ברימיקס ל"סרט ערבי" של טונה, Time Out תל אביב, 7 בינואר 2016
 
 
 
  חיות במה בהופעה עונה 2 - תאמר נפאר 18 בדצמבר 2016.
 
 
 רמי יונס, צפו: "ג׳וני מאשי", שיר חדש של תאמר נפאר, שיחה מקומית, 15 בנובמבר 2017
 
 

 דפנה לוי, ראיון אישי עם תאמר נפאר בפודקאסט ״על החיים ועל המוות״, 11 באוגוסט 2023

מכּתביו:

הערות שוליים

ראפרים ישראלים
זמרים ערבים ישראלים
זוכי פרס אופיר: מוזיקאים
לוד: אישים
ראפרים פלסטינים
ישראלים שנולדו ב-1979